《元气堂成 其一》
明代·何吾驺

十载闻鸡直禁帏，黄扉紫阁夜栖栖。偶然获遂冥鸿适，此日初成燕雀栖。

冰雪大官供匠石，龙蛇御墨照璿题。堂前依旧潇湘水，随意青尊就竹西。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。